Zaros Redmane

ზაროს რედმეინი ფენრირის ხროვის ტომის მაქციაა, რომელიც ამჟამად ჰანზას ორდენს ემსახურება და საკუთარი ხროვის შეყრას ცდილობს. იგი ამაყობს ლიკანტროპიის დაავადებით და სურს ხროვასთან ერთად გაძლიერდეს ძლიერი არსებების მოკვლით, რომელსაც თვლის, რომ ჰანზაში ყოფნით შეძლებს.

## წარსული

ზაროსი დაიბადა კერეუტის ერთერთ სოფელში სახელად აირადში. მამამისი სოფლის ყასაბი იყო და როგორც მათ ჩვევიათ სხვებთან შედარებით ფულიც ბლომად შემოსდიოდათ. შესაბამისად ზაროსსაც ყველაფერი ჰქონდა რაც კი მისი ასაკის ბავშვს შეიძლება ნდომებოდა. თუმცა ზაროსს სხვა ბავშვებზე მეტი უნდოდა. მისთვის ჩვეულებრივი გართობა და თამაშები საკმაოდ მოსაწყენი იყო, მაგრამ დაჭერობანას თამაში ყოველთვის უყვარდა. მას შემდეგ რაც სოფლის ყველა ბავშვი მისთვის უკვე ზედმეტად ნელები იყვნენ, იგი დაჭერობანას უკვე ძაღლებსა და კატებს ეთამაშებოდა. ასე დაიმეგობრა მან ერთერთი წითური ძაღლი, რომელსაც რედმეინი (წითელი ფაფარი) შეარქვა. იგი სხვა ძაღლებზე სწრაფი იყო ამიტომ ზაროსის გართობა სხვებისგან განსხვავებით შეეძლო. ერთ თამაშის დროსაც რედმეინი და ზაროსი ტყეში გაიქცნენ სადაც ირმების წყნარი მძოვარი ჯოგი დაინახეს. მალევე ერთერთ ირემს ზედ თვალში ისარი მოხვდა და დაეცა, სხვა ირმები შიშისაგან გაიფანტნენ და თავიანთი მკვდარი მეგობარი დატოვეს. ზაროსმა მსროლელი მალევე დაინახა ბუჩქებში, იგი მამამისის ერთერთი მუდმივი კლიენტი იყო. მონადირე რომელსაც ხშირად პირუტყვი მოჰყავდა და მამისს ყიდიდა ხორცს. მონადირეს ლუციენი ერქვა. იგი შეშინებულ ზაროსთან მივიდა და დაამშვიდა. თუმცა ზაროსის აღელვება შიშისგან არ ყოფილა. მან დაინახა ნადირობის პროცესი და იგი ეგრევე შეუყვარდა. დროის განმავლობაში ზაროსი ლუციენს დაუმეგობრდა და მალე თვითონაც დაიწყო ნადირობის შესწავლა მისგან. რამდენიმე წელში ტომასი არმიაში გაიძახეს და ზაროსს რედმეინთან ერთად მარტოდ უწევდა ნადირობა ხოლმე. რაც მაინც ძალიან კარგად გამოსდიოდა. მამამისიც მის საქციელს სიამაყით ეკიდებოდა, და ხშირად ნანადირევს მისგან ყიდულობდა.

## კერეუტის არმიაში მსახური, მაქციად გარდაქმნა და ვორგენოს ხროვა

18 წლის ზაროსი კერეუტის არმიაში გაიწვიეს სადაც მან დისციპლინა და ხელჩართული ბრძოლა ისწავლა. მას მშვილდისრის ოსტატობა საკმაოდ დაეხმარა. იგი სკაუტების კაპიტნად დანიშნეს და ძაღლიც კი დაატოვებინეს და როდესაც არმია გადაადგილდებოდა ხოლმე ხშირად ნადირობდა და სხვებზე უკეთეს საჭმელს შოულობდა, რომელსაც თავის სკაუტებს უყოფდა. რადგანაც არმია დღის განმავლობაში მიიწევდა სკაუტები 3 დღით წინ იკვლევდნენ გზას და ღამ-ღამობით ისვენებდნენ და ნადირობდნენ.

23 წლის ასაკში, ერთ ასეთ ნადირობისას სავსე მთვარეს ზაროსის ყველა 12 სკაუტს და ზაროსს რაღაც არსება დაესხა. სამწუხაროდ მასზე ისრები და ჩვეულებრივი იარაღები არ მოქმედებდა და ზაროსის ჩათვლით ამ არსებამ ყველა სკაუტი სასიკვდილოდ დაკბინა ხოლო რედმეინი მოკლა. რამდენიმე საათის შემდეგ სკაუტებმა გამოიღვიძეს და მათ რაღაც ფიგურა ედგათ თვალწინ. ფიგურამ განაცხადა რომ მალე ისინი მხეცებად გადაიქცეოდნენ და მისი მსახურები გახდებოდნენ. მისი ხმა ერთერთი სკაუტის ღრიალმა გაწყვიტა, რომელსაც მალე სხვებიც აყვნენ. ფიგურამ ჩაიღიმა და წყნარად გააგრძელა სანახაობის ყურება. როდესაც სკაუტებმა ყვირილი შეწყვიტეს ისინი მგლებს დაემსგავსენ. ფიგურას კვლავ გაეღიმა და მხეცებს დაჩოქება უბრძანა. ყველა დაემორჩილა გარდა ზაროსისა, იგი წითელი თვალებით ფიგურას მიშტერეობდა. ფიგურად გაიმეორა ბრძანება, და ამ დროს ზაროსიც მისკენ გაიქცა.

როდესაც გათენდა ზაროსი სისხლში იყო ამოსვრილი, მის გარშემო კი 13 გვამი ეგდო. მას ახსოვდა რაც მოხდა, მაგრამ მაიცნ დაბნეული და კითხვებით ავსებული იყო. მალე იგი ერთმა ადამიანმა იპოვა, რომელმაც თავი ვორგენოდ გააცნო და სიტუაციაც აუხსნა. იგი ამ ბოლო დროს ერთ გაქცეულ სერიულ მკვლელ მაქციას დასდევდა, რომელმაც როგორც ჩანს ზაროსის სკაუტების გადაქცევა მოინდომა რათა ვორგენო მოეკლა. თავად ვორგენოც მაქცია იყო და მანდ ზაროსს ყველაფერი აუხსნა. როგორც ჩანს ზაროსი ფენრირის ხროვას მიეკუთვნებოდა, რადგან ამ ხროვის წარმომადგენლები გამოირჩევიან გაგიჟებით და გარშემო ყველას მოკვლით. თვითონ ვორგენო ახალგაზრდა ინტელიგენტ კაცს გავდა, რომლის მაქციობაც ზაროსისთვის ძალიან გასაკვირი იყო. ბოლოს კი ვორგენომ ზაროსს თავის ხროვაში შესვლა შესთავაზა, იგი განკურნებას ცდილობდა. ამ დროს ზაროსსაც იგივე უნდოდა ამიტომ დათანხმდა შემოთავაზებას. მან თავისი მკვდარი ძაღლის სახელის ტარებაც დაიწყო და ისინი ინკვიზიციის რიგებს შეუერთდნენ და მას ემსახურებოდნენ.

გავიდა წლები და ზაროსი გაიზარდა. მან ისწავლა თავის კონტროლი და იგი თავის ძალას უკვე დადებითად უყურებდა. იგი მას აძლიერებდა, ნადირობას უადვილებდა და ყველანაირად ეხმარებოდა. რატომ უნდა დამშვიდობებოდა იგი ამას?! ვორგენოს აზრი კი ისევ ისე რჩებოდა, მას განკურნება სურდა. სამწუხაროდ და საბედნიეროდ როდესაც ინკვიზიცია ტერაროშაზე მისიის შესასრულებლად მიდიოდა, ზაროსის გემი ჩაიძირა და იგი ყველას მკვდარი ეგონა. თუმცა ზაროსი გადარჩა და ეს მომენტი გასაპარად იხელთა. იგი დაიმალა და ახალი ცხოვრების აწყობა დაიწყო, თავისი ხროვის შეგროვება, ახალი უფრო ძლიერი სკაუტების. ამისათვის იგი რამზეიას იმპერიის რიგებს შეუერთდა და ახლა მათ მიერ გაგზავნილ ორდენს დაყვება.